งดออกตั๋วเงินคงคลังอีก3เดือน
สบน.แจ้งงดการออกตั๋วเงินคงคลังต่อไปอีก 3 เดือน เม.ย.-มิ.ย.นี้ หลังประกาศงดมาแล้วตั้งแต่ ม.ค. เพื่อต้องการแบ่งเบาภาระต้นทุนรัฐบาล
4 เม.ย. 2554

สบน.แจ้งงดการออกตั๋วเงินคงคลังต่อไปอีก 3 เดือน เม.ย.-มิ.ย.นี้ หลังประกาศงดมาแล้วตั้งแต่ ม.ค. เพื่อต้องการแบ่งเบาภาระต้นทุนรัฐบาล
นายจักรกฤศฏิ์ พาราพันธกุล ผู้อำนวยการ สำนักงานบริหารหนี้สาธารณะตามที่สำนักงานบริหารหนี้สาธารณะ (สบน.) กล่าวว่า คลังได้แจ้งงดการออกตั๋วเงินคลังทุกรุ่นอายุชั่วคราวเป็นเวลา 3 เดือน ตั้งแต่เดือนม.ค.-มี.ค. 2554 เนื่องจากมีระดับเงินคงคลังที่สูง และเป็นการแบ่งเบาภาระต้นทุนของรัฐบาล
อย่างไรก็ตาม คลังยังเห็นควรปรับลดการออกตั๋วเงินคลัง โดยงดการออกตั๋วเงินคลังในเดือนเม.ย.-มิ.ย. 2554 ต่อเนื่องอีก 3 เดือน เพื่อปรับระดับเงินคงคลังให้อยู่ในระดับที่เหมาะสม และเพียงพอต่อการรองรับธุรกรรมการใช้จ่ายของรัฐบาล ทั้งนี้ สำนักงานบริหารหนี้สาธารณะได้มีการประสานงานกับธนาคารแห่งประเทศไทยให้เป็นผู้ออกตั๋วเงินระยะสั้นเพิ่มขึ้นทดแทนตามความเหมาะสม